
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 412 

10 Ιουνίου 1999 


ΑΠ ΑΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1023644/2161/Β0010 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση "Καταρράκτη" Δήμου Ιωνίας 
(πρώην Δήμου Ανέμωνα) Νομού Χίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρ.1 μέχρι και 7 του Α.Ν.2344/ 
1940 "περί αιγιαλού και παραλίας", όπως τροποποιήθηκαν 
και συμπληρώθηκαν με τις διατάξεις: 

α) του άρθρου 13 του Ν. 1078/80 και 

β) του άρθρου 23 του Ν.1337/83. 

2. Τις διατάξεις της παραγράφου 9 του άρθρου 1 του 
κεφαλαίου Β’ της 0.208/181/26-4-1982 (Φ.Ε.Κ. 214/26-4- 
1982 τεύχος Β’, κοινής απόφασης των Υπουργών Προε¬ 
δρίας της Κυβερνήσεως και Οικονομικών, "Αναμόρφωση 
Συλλογικών Οργάνων Γνωμοδοτικής και Αποφασιστικής 
Αρμοδιότητας του Υπουργείου Οικονομικών". 

3. Την από 15 Δεκεμβρίου 1997 έκθεση της Επιτροπής 
Καθορισμού των Ορίων του αιγιαλού και παραλίας και θέ¬ 
σεων αμμοληψίας, που καθόρισε τα όρια του αιγιαλού και 
παραλίας στην περιοχή Καταρράκτη, Δήμου Ιωνίας, Νή¬ 
σου Χίου και το από Δεκέμβριο 1997 Τοπογραφικό Διά¬ 
γραμμα, σε κλίμακα 1:500, του Δημήτρη Κοντοστάθη Το¬ 
πογράφου Μηχανικού που ελέγχθηκε την 11 Δεκεμβρίου 
1997 για την ακρίβεια της αποτύπωσης από τον Τσιπουρ- 
λή Νικόλαο Αρχιτέκτονα Μηχανικό της ΤΥΔΚ με βαθμό Β’ 
θεωρήθηκε από τον Παντελή Σαλιάρη, Πολιτικό Μηχανι¬ 
κό, Προϊστάμενο της Τ.Υ.Δ.Κ. Ν.Χίου, στις 11 Φεβρουάρι¬ 
ου 1998. 

4. Τησύμφωνη γνώμη του Γενικού Επιτελείου Ναυτικού, 
που διατυπώθηκε στο Φ.5445/92/99/Αριθ.Σχεδ.99/ 4.2.99 
έγγραφό του. 

5. Την με αριθμ.πρωτ.1087903/1481/0006Β/28-8-97 α¬ 
πόφαση του Υπουργού Οικονομικών "Περί μεταβίβασης 
αρμοδιοτήτων στους Προϊσταμένους των Περιφ.Υπηρε- 
σιών του Υπουργείου Οικονομικών πλην Γ.Λ.Κ. και Γ.Χ.Κ.", 
αποφασίζει: 

Επικυρώνει την από 15 Δεκεμβρίου 1997 έκθεση της Ε¬ 
πιτροπής Καθορισμού των Ορίων του Αιγιαλού και Παρα¬ 
λίας και θέσεων αμμοληψίας, που καθόρισε τα όρια του 


αιγιαλού και της παραλίας στην περιοχή Καταρράκτη Δή¬ 
μου Ιωνίας (πρώην Δήμου Ανεμώνα) Ν.Χίου, και το από 
Δεκέμβριο 1997 Τοπογραφικό Διάγραμμα, με κλίμακα 
1:500, του Δημήτρη Κοντοστάθη Τοπογράφου Μηχανι¬ 
κού που ελέγχθηκε την 11 Δεκεμβρίου 1997 για την ακρί¬ 
βεια της αποτύπωσης από τον Νικόλαο Τσιπουρλή, Αρχι¬ 
τέκτονα Μηχανικό της ΤΥΔΚ με βαθμό Β’ και θεωρήθηκε 
από τον Παντελή Σαλιάρη, Πολιτικό Μηχανικό, Προΐστ/νο 
της Τ.Υ.Δ.Κ. Ν.Χίου στις 11.2.1998 επί του οποίου η παρα¬ 
πάνω Επιτροπή καθόρισε τα όρια του αιγιαλού με κόκκινη 
συνεχή πολυγωνική γραμμή και τα όρια της παραλίας με 
κίτρινη πολυγωνική γραμμή στην περιοχή Καταρράκτη 
Δήμου Ιωνίας (πρώην Δήμου Ανέμωνα) Νήσου Χίου, Νο¬ 
μού Χίου. 

Η απόφαση αυτή, με την Έκθεση της Επιτροπής και το 
Τοπογραφικό Διάγραμμα να δημοσιευθούν στην Εφημε¬ 
ρίδα της Κυβερνήσεως. 

Αθήνα, 5 Μάΐου 1999 

Με εντολή Υπουργού 

Ο Γ ενικός Διευθυντής 
ΠΑΝ. ΠΙΛΑΤΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ 
ΑΙΓΙΑΛΟΥ - ΠΑΡΑΛΙΑΣ (Αρθ. 74 Π.Δ. 636/77) 

Για τον καθορισμό για πρώτη φορά των ορίων του αι- 
γιαλού στο συνοικισμό «Καταρράκτη», του Δήμου Ανέμω¬ 
να, της Νήσου Χίου, Νομού Χίου. 

Στη Χίο σήμερα Δευτέρα 15 Δεκεμβρίου 1997, οι υπο¬ 
γεγραμμένοι: 

1. Νίκος Τσούρος - Αναπληρωτής Προϊστάμενος της 
Κτηματικής Υπηρεσίας Δημοσίου Ν. Χίου, ως Πρόεδρος. 

2. Ευστράτιος Παππάς - Υπ/κος ΤΥΔΚ ορισθείς με την 
339/97 απόφαση Περιφ. Δ/ντή Χίου, ως Μέλος. 

3. Ιωάννης Φουρναράκης - Πλοίαρχος Λ.Σ. Κεντρικός Λι¬ 
μενάρχης Χίου με μόνιμο αναπληρωτή του, τον Παναγιώτη 
Θεοδωράτο Αντιπλοίαρχο Λ.Σ., ως Μέλος, αποτελούντος 
την Επιτροπή καθορισμού των ορίων αιγιαλού δυνάμει του 
αρθ. 74 του ΠΔ 636/77 και την με αριθ. 339/97 απόφαση Α- 
ναπ. Περιφ. Δ/ντή Χίου, συγκληθείσα, ύστερα από αίτημα 
του Δήμου Ανέμωνα και πρόσκληση της Κτηματικής Υπη¬ 
ρεσίας, μεταβήκαμε επί τόπου στην προαναφερθείσα πε¬ 
ριοχή στις 11 Δεκεμβρίου 1997, λαβόντες υπ’ όψιν: 

1) Την από 13.2.95 αίτηση του Δήμου Ανέμωνα με την ο¬ 
ποία ζητείται ο καθορισμός των ορίων του αιγιαλού στην 
πρςαναφερθείσα περιοχή. 

2) Το από Δεκέμβριο 1997 Τοπογρφικό Διάγραμμα του 
Δημήτρη Κοντοστάθη Τοπογράφου μηχανικού, με Αριθ. 
Μητρώου 39461, που ελέχθηκε από τον Νικόλαο Τσι- 
πουρλή Αρχιτέκτονα μηχανικό της ΤΥΔΚ, στις 11 Δεκεμ¬ 
βρίου 1997 και θεωρήθηκε από τον Προϊστάμενο της 
ΤΥΔΚ, Παντελή Σαλιάρη Πολιτικό μηχ. στις 11 Φεβρουά¬ 
ριου 1998. 

3) Τις διατάξεις του ΑΝ 2344/40, όπως έχει τροποποιη¬ 
θεί και ισχύει σήμερα. 

4) Την αντίληψη που σχηματίσαμε από την επιτόπια με¬ 
τάβασή μας, περί του πλάτους της βρέχόμενης ζώνης της 
ξηράς και των λοιπών συναφών στοιχείων, ήτοι: 

α. Περιγραφή της περιοχής: Η περιοχή είναι ημιβραχώ- 
δης με μαργαϊκή και ψαμμιτική σύσταση σε όλη της την έ¬ 
κταση με μικρό πάχος αποσαθρωμένων καλυμάτων που 
δημιουργούν γενικά σταθερά πρανή σε κλίσεις και ύψη 
που ποικίλουν. Καθόλο το μήκος της περιλαμβάνει πέτρι¬ 
νο τοιχείο που στηρίζει τον υπάρχοντα δρόμο παραλίας, 
που βρίσκεται υπεριψωμένοςτης φυσικής ακτογραμμής, 
η οποία διαχωρίζεται με το τοιχείο και καλλωπιστικά δέν¬ 
δρα. Στο νότιο τμήμα στο πλαίσιο των εργασιών του νέου 
ξενοδοχείου υπάρχει το νεοαναγερθέν τοιχείο που είχε 
καταρρεύσει από τη διάβρωση των κυμάτων. (Σχετ. 
ΥΕΝ/ΔΛΑ/3117.1/ΜΦ/2/10/19.8.94, και ΔΛΑ/3117.1/Φ.12/ 
1/22.9.85, ΓΕΝ (Δ/νση Α2 Φ.542/1394/ Αριθ. Σχεδ. 
1646/19.12.1995 και Φ.542/8/Αριθ. Σχεδ. 49/13.1.1997). 

β. Κατάσταση ακτής: 

Στην περιοχή έχει κατασκευαστεί μικρός λιμενίσκος κα¬ 
τά το χρονικό διάστημα 1968-1990 με εργολαβίες από το 
Λιμενικό Ταμείο και τη Νομαρχία Χίου, ως καταφύγειο μι¬ 
κρών αλιευτικών σκαφών. 

Οι διαβρώσεις στην υπόλοιπη περιοχή δεν έχουν εκτε¬ 
ταμένο χαρακτήρα. 

Παρατηρούνται κυρίως στο νότιο τμήμα, λόγω του ότι η 
περιοχή είναι εκτεθειμένη στους νότιους ανέμους. Κτί- 
σματα νεότερα, παλαιά και ερειπωμένα υπάρχουν κυρίως 
στο κεντρικό τμήμα της περιοχής. 


γ. Κατάσταση θαλάσσιου χώρου: 

Ο θαλάσσιος χώρος είναι πιθανότατα βαθύς με ημιβρα- 
χώδη σύσταση, υφάλους και ξέρες. 

Το ανάπτυγμα του πελάγους είναι σημαντικό στο Νο¬ 
τιοανατολικό μέρος της υπό καθορισμό περιοχής. 

δ. Παλίρροιες και θαλάσσια ρεύματα παρατηρούνται, οι 
πρώτες σε μικρή έκταση κατά το μήνα Φεβρουάριο, και 
κατά τα τέλη της Άνοιξης τα δεύτερα. 

ε. Επικρατούσες καιρικές συνθήκες: 

Δεν παρουσιάζουν καμμία ιδιαιτερότητα σε σχέση με 
τις γενικώς επικρατούσες στην περιοχή του Β.Α. Αιγαίου. 

Συνήθως οι Βοριοανατολικοί άνεμοι ξεπερνούν τα 7 
ΒΕΑΙΙΡΟΒΤ5, αλλά το ύψος του κύματος δεν είναι ιδιαί¬ 
τερα μεγάλο, εξ αιτίας του σχετικά μικρού αναπτύγματος 
του πελάγους Βοριοανατολικά της περιοχής. 

5) Το με αριθμ. Φ.544.5/864/98 και Αριθ. Σχεδ. 1346/ 
1.10.1998 έγγραφο της γνωμοδότησης του ΓΕΝ. 

Εν όψει όλων των προαναφερθέντων η Επιτροπή απο¬ 
φασίζει: 

1. Καθορίζει επί του προαναφερθέντος Τοπογραφικού 
Διαγράμματος: 

Την οριογραμμή του ΑΙΓΙΑΛΟΥ με κόκκινη συνεχή πο¬ 
λυγωνική γραμμή 1, 2, 3, 4, 5, 6, 7, 8, 9, 10, 11, 12, 13, 14, 
15, 16, 17, 18, 19, 20,21,22, 23,24, 25, 26, 27 της οποίας 
οι κορυφές εξασφαλίζονται με ορθογώνιες συντεταγμέ¬ 
νες εξαρτημένες από το Κρατικό Τριγωνομετρικό Δίκτυο. 

2. Την οριογραμμή της ΠΑΡΑΛΙΑΣ με κίτρινη συνεχή πο¬ 
λυγωνική γραμμή Γ, 2', 3', 4', 5', 6', 7', 8', 9', ΙΟ', 11', 12', 13', 
14', 15', 16', 17', 18', 19', 20', 21', 22,23', 24', 25', 26', 27'πα¬ 
ράλληλη προς την οριογραμμή του αιγιαλού με σταθερή 
απόσταση 10 μέτρων καθ’ όλον το μήκος της. 

Οι κορυφές της εξασφαλίζονται με ορθογώνιες συντε¬ 
ταγμένες εξαρτημένες από το Κρατικό Τριγωνομετρικό 
δίκτυο. 

3. Δεν υφίσταται Παλαιός Αιγιαλός στην περιοχή. 

Ο Πρόεδρος Τα Μέλη 

ΝΙΚΟΣ ΤΣΟΥΡΟΣ ΣΤΡΑΤΗΣ ΠΑΠΠΑΣ 

Αντπ/χοςΛΣ Π. ΘΕΟΔΩΡΑΤΟΣ 

ΤΠΟΜΝΗΜΑ ΕΠΙΤΡΟΠΗΣ 

1. Το παρόν τοπογραφικό διάγραμμα σννοδεύει την απο 

έκθεση καθορισμοί} των ορίων αιγιαλού 
(Α ρδρο 74 των Π.Δ 836/77) 

2. Κόκκινη γραμμή 1,2. .27 οριογραμμή αιγιαλού - 

Κύτρινη γραμμή 1 '.Ζ,'.. .27 οριογραμμή παραλία* 

3. Οι κορνφέ* τηχ οριογραμμήχ αιγιαλού εξασφαλίζονται 
μι σνν/νεε τον Κρατικού Τριγωνομετρικού άικτϋσν 

σι προβολή Ε.Γ.Ε.Α.07 

4 Η οριογραμμή τηε παραλύχχ χαράσσεται σι σταθερή 
απόσταση 10 μέτρων από την οριογραμμή τον αιγιαλοϋ 

ΕΛΛΗΝΙΚΗ ΔΗΜΟΚΡΑΤΙΑ 

ΝΟΜΟΣ ΧΙΟΤ 

ΣΤΝΟΓΚΙΕΜΟΣ ΚΑΤΑΡΡΑΚΤΗ Δ.ΑΝΕΜΠΝΑ 

